open-index/open-wikipedia-markdown huggingface dataset:
Բուժիչ շներ

մինի|280x280փքս|Ոսկե Ռետվիրերները իրենց հանգիստ վարքի, մեղմ բնավորության և անծանոթների հանդեպ տածած ընկերասիրության շնորհիվ համարվում են բուժիչ շներ:

**Բուժիչ շներ**, վարժված շներ` նախատեսված ապահովելու մտերմության և հարմարավետության զգացում հիվանդանոցներում, բուժիչ տներում, ծերանոցներում, դպրոցներում, աղետի գոտիներում գտնվող, ինչպես նաև աուտիզմով տառապող մարդկանց համար։ Բուժիչ շները սովորաբար օգնական կամ ծառայողական շներ չեն, բայց որոշ կազմակերպություններում կարող են լինել դրանցից մեկը կամ երկուսը։

## Պատմություն
Բուժիչ շների կանոնավոր օգտագործումը վերագրվում է Էլեյն Սմիթին, ով աշխատում էր որպես անհատական բժիշկ։ Սմիթը նկատեց, թե ինչ լավ էին հիվանդները արձագանքում քահանայի և նրա ոսկե ռետրիվերի (անգլ՝ Golden Retriever) այցելություններին։ 1976 թվականին Սմիթը մի ծրագիր սկսեց, որը նախատեսված էր շներին վարժեցնել հաստատություններ այցելելու համար։ Բուժիչ շների պահանջարկը շարունակեց աճել։ Վերջերս հավաքագրվել են բուժիչ շներ՝ օգնելու երեխաներին հաղթահարել խոսքի և զգացմունքային խանգարումները։ Երեխաները բարձրաձայն ընթերցում են իրենց չորքոտանի ընկերների համար՝ այդ կերպով բարելավելով ընթերցանությունը և հաղթահարելով մի շարք խնդիրներ։

## Դասակարգում
ԱՄՆ-ում բուժիչ շները ծառայողական շներ չեն և չունեն նույն առավելությունները, ինչ նրանք։ Բուժիչ շները վարժված չեն օգնելու յուրահատուկ անհատների և չեն որակավորվում որպես ծառայողական շներ։ Հաստատությունները կարող են հրավիրել, արգելել կամ սահմանափակել բուժիչ շների մուտքը։ Շատ հաստատություններ խիստ պահանջներ ունեն ուղղված բուժիչ շներին․ նրանք գրանցում և գնահատում են նրանց։ ԱՄՆ-ում որոշ կազմակերպություններ պահանջում են, որ շները հատուկ թեստեր անցնեն և հետագայում ավելացնում պահանջները, որոնք հատուկ են այն միջավայրին, որում աշխատելու են։ Ամեն կազմակերպություն ունի իր սեփական գնահատման մեթոդները։ Դրանք հիմնականում երաշխավորում են, որ տվյալ շունը կարող է ճիշտ մոտեցում ցուցաբերել անսպասելի և տարօրինակ ձայներին, աղմուկին, քայլել տարատեսակ անծանոթ մակերևույթների վրայով, չեն վախենում ձեռնափայտերով կամ հաշմանդամության սայլակներով տեղաշարժվող, առհասարակ անսովոր քայլվածք ունեցող մարդկանցից, լավ հարաբերությունների մեջ են թե՛ երեխաների, թե՛ մեծահասակների հետ և այլն։ Միացյալ թագավորությունում «Ընտանի կենդանիները որպես բուժում» (անգլ՝ Pets As Therapy (PAT)) կազմակերպությունն ապահովում է շների և կատուների այցելությունները այնպիսի հաստատություններ, որոնցում ընտանի կենդանիների առկայությունը և մուտքը հասանելի չէ։

## Բուժիչ շները քոլեջներում և համալսարաններում
մինի|Սան Դիեգոյի բուժիչ փափկամազերը
ԱՄՆ-ում որոշ քոլեջներ և համալսարաններ բուժիչ շներ են բերում իրենց ուսման տարածքներ(անգլ՝ campus)՝ օգնելու ուսանողներին դուրս գալ սթրեսից։ Այս իրադարձությունը հաճախ վերագրվում է որպես «Բուժիչ փափկամազեր»․ այս տերմինը ստեղծվել է Թորի Թրաստի կողմից, ով Սան Դիեգո բուժիչ շների հակասթրես իրադարձության հիմնադիրն է։ Նմանատիպ իրադարձությունները հնարավորություն են տալիս ուսանողներին և անձնակազմին խնամել բուժիչ շներին և միևնույն ժամանակ հանգստանալ։ Աստիճանաբար այս մեթոդը տարածում գտավ ամբողջ աշխարհով մեկ։

## Ծանոթագրություններ

Կատեգորիա:Բժշկություն
Կատեգորիա:Շներ
Գալաթասարայի վարժարան

**Գալաթասարայի վարժարան** (), էլիտար ուսումնական հաստատություն Ստամբուլի Գալաթա թաղամասում։ 

Գալաթասարայի պալատական դպրոցը բացվել է 1481 թվականին Բայազիդ II սուլթանի հրամանով։ Սկզբնական շրջանում կոչվել է *Գալաթայի պալատի կայսերական դպրոց* () կամ *Էնդերուն*։ 1886 թվականին վարժարանում սկսվել է կիրառվել ֆրանսիական կրթական համակարգը, և վարժարանը վերանվանվել է *Գալաթասարայի սուլթանական դպրոց* ():

Վարժարանը գտնվում է Գալաթասարայի հրապարակում՝ Ստամբուլի Բեյօղլու շրջան Գալաթա թաղամասում, Բոսֆորի եվրոպական հատվածում։ Նախկինում վարժարանի շենքում տեղակայված է եղել Ստամբուլի բժշկական քոլեջը։ Վարժարանը բաժանված է երեք բակերի, որոնք նախատեսված են կրտսեր, միջին և բարձր դասարանների համար։ Վարժարանը ունի իր համամը (մուսուլմանական բաղնիք) և հիվանդանոցը։ Սուլթանական տարիներին վարժարանում կիրառվել է ֆրանսիական կրթական համակարգը։ Բացի լատիներեն և հունարեն լեզուներից, այստեղ սովորել են նաև թուրքերեն, հայերեն, արաբերեն, պարսկերեն, ֆրանսերեն, գերմաներեն, իսպաներեն, անգլերեն և իտալերեն։ Վարժարանում, բացի թուրքերից և ֆրանսիացիներից, դասավանդել են նաև հույներ և հայեր։ Վարժարանում աշակերտները սնվել են, ունեցել են համազգեստ, ստացել են հիգիենայի պարագաներ, դասագրքեր և գրենական այլ պիտույքներ։ Հանրապետական Թուրքիայի հռչակումից հետո, վարժարանը ստացել է իր ներկայիս անվանումը։ 1968 թվականից սկսած այստեղ սկսել են սովորել նաև աղջիկները։ Ներկայումս նրանք կազմում են աշակերտների 40%-ը։ 1992 թվականին Ֆրանսիայի կառավարության օժանդակությամբ վարժարանի հենքի վրա բացվել է Գալաթասարայի համալսարանը։ Ներկայումս վարժարանը և համալսարանը դիտարկվում են որպես մեկ ուսումնական կոմպլեքս։

## Հայտնի շրջանավարտներ և ուսուցիչներ
* Տարոն Աճեմօղլու
* Մեհմեդ Ալի Բիրանդ
* Կոստանտին Վելիչկով
* Հալիդ Ֆահրի Օզանսոյ
* Թևֆիք Ֆիքրեթ
* Հալդուն Թաներ
* Նազըմ Հիքմեթ
* Չեթին Էմեչ
* Ուլվի Ջեմալ Էրքին
* Ջանդան Էրչեթին
## Ծանոթագրություններ

## Արտաքին հղումներ
* www.gsl.gsu.edu.tr Գալաթասարայի վարժարանի պաշտոնական կայք էջը

Կատեգորիա:Գալաթասարայի վարժարան
Կատեգորիա:Բեյօղլու
Կատեգորիա:Ստամբուլի շենքեր և կառույցներ
Ստեփան Սպանդարյան

**Ստեփան Սուրենի Սպանդարյան** (), խորհրդային բասկետբոլիստ, մարզիչ, սովետական բասկետբոլի հիմնադիրներից մեկը։ ԽՍՀՄ սպորտի վաստակավոր վարպետ (1943), ԽՍՀՄ վաստակավոր մարզիչ (1957), գրական քննադատ, հրապարակախոս և ռուսական հեղափոխական շարժման գործիչ Սուրեն Սպանդարյանի որդին,.։

200px|thumb|աջից|Սպանդարյանի գերեզմանը՝ Նովոդևիչևի գերեզմանատուն

1920-ական թվականներին ԽՍՀՄ-ում սկսել են զարգանալ բասկետբոլը,  վոլեյբոլը և ռեգբին։ Եղել է Մոսկվայի ռեգբիի սեկցիայի առաջին նախագահը։ Հետագայում կենտրոնացել է բասկետբոլի պարապմունքների վրա։ 1923—1926 թթ․ Հանդես է եկել «ԵԿԻ», իսկ 1927—1940 «Դինամոյի» կազմում։ 1937 թվականին, հանդես գալով որպես «Դինամոյի» մարզիչ-խաղացող, դարձել է բասկետբոլի ԽՍՀՄ չեմպիոն։

1940-ական թվականների սկզբին մասնակցել է Երկրորդ աշխարհամարտին։ Պարգևատրվել է Կարմիր աստղի շքանշանով.

1947 թվականից անցել է մարզչի աշխատանքի։ 1947 թվականին եղել է ԽՍՀՄ բասկետբոլի հավաքականի տղամարդկանց թիմի մարզիչը, նվաճել է Եվրոպայի մայցամաքի առաջնության չեմպիոնի կոչումը։ 1948—1949 թվականներին սկզբում եղել է տղամարդկանց, այնուհետև՝ «Դինամո» կանանց ակումբի ավագ մարզիչ։ Սպանդարյանի ղակավարությամբ տղամարդկանց թիմը 1948 թվականին դարձել է ԽՍՀՄ չեմպիոն, իսկ կանանց թիմը 1949 թվականին նվաճել է բասկետբոլի ԽՍՀՄ գավաթը։ 1951—1952 և 1956—1961 թվականներին ղեկավարել է տղամարդկանց հավաքականի մարզչական շտաբը ԽՍՀՄ–ում։ Այդ տարիներին ԽՍՀՄ հավաքականը չորս անգամ հաղթել է Եվրոպայի բասկետբոլի չեմպիոնատը (1951, 1957, 1959, 1961) և երեք անգամ դարձել Օլիմպիական խաղերի արծաթե մեդալակիր (1952, 1956, 1960)։ 1959 թվականին քաղաքական նկատառումներով ԽՍՀՄ հավաքականը հրաժարվեց դուրս գալ հակառակորդի դեմ և որակազրկվեց։

1965-1966 թվականներին մարզել է Չիլիի տղամարդկանց հավաքականը։ Հետագայում աշխատել է  ԽՍՀՄ բասկետբոլի սպորտկոմիտեի բաժնում, եղել է «Դինամոյի» մարզական խաղերի ՄՊԽ բաժնի հրահանգիչը։ Տարբեր տարիներին եղել է ԽՍՀՄ բասկետբոլի ֆեդերացիայի նախագահության անդամ և նախագահ, համամիութենական մարզչական խորհրդի նախագահ։

Պարգևատրվել է Աշխատանքային կարմիր դրոշ շքանշանով։

Կինը եղել է խորհրդային աթլետ և բասկետբոլիստի, ԽՍՀՄ չեմպիոն և ռեկորդակրի Էլլա Միցիսը (1912—2002)։

## Գրականություն
* Բասկետբոլ։ ուղեցույց /Կազմողներ՝ Զ․Ա․ Գենկին, Ե․Ռ․Յխոնտով ,Մոսկվա Москва, 1983։

## Ծանոթագրություններ

## Արտաքին հղումներ
*  Էջը «Դինամո»  ԲԿ կայքում 

Կատեգորիա:Հայ բասկետբոլիստներ
Կատեգորիա:ԽՍՀՄ բասկետբոլիստներ
Կատեգորիա:ԽՍՀՄ վաստակավոր մարզիչներ
Կատեգորիա:Նովոդևիչյան գերեզմանատանը թաղվածներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Կարմիր աստղի շքանշանի ասպետներ
Կատեգորիա:«Մարտական ծառայությունների համար» մեդալով պարգևատրվածներ
Ռուբեն Գաբրիելյան (գեներալ)

**Ռուբեն Նիկոլայի Գաբրիելյան** (), հայ զինվորական, գեներալ լեյտենանտ։

## Կենսագրություն
Ռուբեն Գաբրիելյանը ծնվել է 1912 թվականի դեկտեմբերի 15-ին Լեռնային Ղարաբաղի Մարտունու շրջանի Խնուշինակ գյուղում։  Եղել է կապի զորքերի գեներալ լեյտենանտ։ 1931 թվականին Ռուբեն Գաբրիելյանը ինքնակամ ընդունվում է Կարմիր բանակ։ Ավարտել է երիտասարդ հրամանատարների դպրոցը, իսկ 1933 թվականին ռադիոդասընթացների դպրոցը։ Հետո երիտասարդ հրամանատարը ստանձնեց հրամանատարական պարտավորություններ Երկրորդ Կովկասյան դիվիզիայի կապի  միավորումներում։ 1937 թվականին նա անցնում  է աշխատանքի Անդրկովկասի զինվորական շտաբի շրջանում։ Հետո ավարտեց կապավորների հրամանատարական դասընթացները։ Նա կուտակեց շատ մեծ փորձ իր զինվորական կապերի փորձնական աշխատանքի ընթացքում։ Հայրենիասիրական պատերազմի առաջին օրերին Գաբրիելյանը եղել է 47-րդ բանակի կապերի միավորումներում վերադասի ավագ օգնական։ Որոշ ժամանակ անց նրան նշանակում են բանակի կապերի միավորումներում վերադասի տեղակալ։ Հյուսիսային Կովկասի Ղրիմ թերակղզում նրանք կռվում էին գերմանա-ֆաշիստական զորքերի դեմ։

Մահացել է 1982 թ. Բելառուսի մայրաքաղաք Մինսկում։

## Ծանոթագրություններ

Կատեգորիա:ԽՍՀՄ ԶՈՒ հայ գեներալ-լեյտենանտներ
Կատեգորիա:Հայրենական մեծ պատերազմի հայ մասնակիցներ
Ֆինանսական իրավունք

**Ֆինանսական իրավունք,** իրավունքի ու իրավաբանական գիտության ճյուղ, որը կարգավորում է հանրային ֆինանսների (պետությանը և տեղական ինքնակառավարման մարմիններին պատկանող ֆինանսներ) կուտակման և բաշխման ընթացքում առաջացող հասարակական հարաբերություները։

## Առարկան
Ֆինանսական իրավունքի կարգավորման առարկա են համարվում այն հասարակական հարաբերությունները,որոնք առաջանում են պետության ֆինասական գործունեության ընթացքում, ֆինանսական միջոցների կուտակման, բաշխման, օգտագործման գործընթացում։ Ֆինանսական իրավունքի կարգավորման առարկայում կարևոր դեր են խաղում տուգանային հարաբերությունները, տարբեր մակարդակների բյուջեների ձևավորման հետ կապված հարաբերությունները։ Ֆինանսական իրավունքի տեսաբանները ֆինանսական իրավունքը համարում են հանրային իրավունքի ինքնուրույն ճյուղ, որը հիմնականում վարչաիրավական բնույթ ունի։ Սակայն հանրային իրավունքի շրջանակներում ֆինանսաիրավական հարաբերությունները հաճախ կարգավորվում են քաղաքացիական իրավունքի նորմերով։ Օրինակ՝ քաղաքացիների ու առևտրային բանկերի ու ապահովագրողների միջև հարաբերությունները։

Ֆինանսական իրավունքի նորմերով կարգավորվում են պետության և մունիցիպալ կազմավորումների ֆինանսական գործունեության ընթացքում ծագող հասարակական հարաբերությունները։ Ֆինանսական իրավունքի ճյուղով կարգավորվող հասարակական հարաբերությունները մի շարք առանձնահատկություններ ունեն․
# Դրանք ունեն կազմակերպական բնույթ, ձևավորվում են ֆինանսական գործունեության ընթացքում պետությանն անհրաժեշտ դրամական ֆոնդերի կազմավորման նպատակով։ Դրանց շարքում առանձնանում են էմիսիոն, հարկային և բյուջետային հարաբերությունները, որոնք պատմականորեն ծագել ու զարգացել են պետության հետ մեկտեղ։ 
# այդ հարաբերություններն ունեն իշխանական բնույթ, դրանց մասնակիցներից մեկը պարտադիր իշխանական լիազորություններով օժտված մարմին է։
# նշված հարաբերությունների գերակշռող մասն ունի գույքային բնույթ, կապված են դրամական ֆոնդերի կազմավորման և օգտագործման հետ։

## Ֆինանսական իրավունքի մեթոդը
Իրավունքի համակարգում իրավունքի ճյուղերի առանձնացման չափանիշ է ոչ միայն կարգավորման առարկան, այլև մեթոդը։ Իրավունքի կարգավորման մեթոդը հասարակական հարաբերությունների մասնակիցների վրա ներգործության եղանակների, հնարքների ամբողջություն է։ Իրավական կարգավորման հիմնական մեթոդներն են թույլատրումը, արգելքը, պարտավորեցումը։ Ֆինանսական իրավունքում մեծամասնություն են կազմում պարտավորեցնող նորմերը։ Արգելող և թույլատրող նորմերը ֆինանսական իրավունքում ունեն ավելի շատ ապահովիչ դեր։ Արգելող մեթոդը պայմանավորված է իրավունքի արգելող նորմերով։ Դրանք պասիվ բնույթի պարտականություններ, որոնք նախատեսում են սուբյեկտի համար որոշակի գործողություններից ձեռնպահ 
մնալու պարտականություն։ Թույլատրող մեթոդի դեպքում սուբյեկտն իր իրավունքն իրացնում է իր ցանկությամբ ու գործողություններով։

## Ֆինանսական իրավունքի առանձնահատկությունները
Ֆինանսական իրավունքի առանձնահատկություններից են՝
* հասարակական հարաբերությունների վրա ֆինանսական ներգործության իմպերատիվ բնույթը,
* ֆինանսական իրավունքի սուբյեկտները հավասար չեն,
* հարմարվողականությունը՝ կոնֆորմիզմը, անձը ֆինանսաիրավական հարաբերության մեջ է մտնում իշխանական կարգադրագրերի ուժով,
* ֆինանսական պատասխանատվության վերականգնող բնույթը։

## Աղբյուրներ
* 

* Է․ Շաթիրյան, Ֆինանսական իրավունք, Երևան 2009

Կատեգորիա:Կորպորատիվ իրավունք
Կատեգորիա:Ֆինանսական իրավունք
Միլիարդատերերի ցանկ (2016)

**2016 թվականի Forbes ամսագրի տվյալներով միլիարդատերերի ցանկ**,  մարդկանց ցանկ, որոնց ունեցվածքը գերազանցում է 1 մլրդ դոլարը։

Ընդհանուր միլիարդատերերի քանակը կրճատվել է նախորդ տարվա համեմատ 16 մարդով, դառնալով 1810 մարդ։

Ընդհանուր մասնակիցների կապիտալը կազմում է 6,48 տրիլիոն, որը 570 մլրդ դոլարով փոքր է, քան նախորդ տարում։

## Աշխարհի ամենահարուստ երեք մարդիկ

Dts news bill gates wikipedia.JPG|1-ը Բիլլ Գեյթս
Warren Buffett at the 2015 SelectUSA Investment Summit.jpg|3-ը Ուորեն Բաֆեթ


## Առաջին 20 միլիարդատերեր

## Միլիարդատերերի քանակն ըստ երկրների

## Արտաքին Հղումներ

*The World's Billionaires

Կատեգորիա:Միլիարդատերեր
Կատեգորիա:«Ֆորբսի» վարկանիշային աղյուսակներ
Մայքլ Փիթ

**Մայքլ Փիթ** (, ), ամերիկացի դերասան, մոդել և երաժիշտ։

## Կենսագրություն
Մայքլ Փիթը ծնվել է Նյու Ջերսի նահանգի Ուեսթ Օրինջ քաղաքում։ Եղել է իր ընտանիքի չորս երեխաներից կրտսերը, տասը տարեկանում դերասան դառնալու որոշում է կայացրել։ 16 տարեկանում Նյու Ջերսիից տեղափոխվել է Նյու Յորք, որտեղ աշխատել է որպես ցրիչ և ապրել է ինը այլ դեռահասների հետ, ընդամենը մեկ անկողին ունեցող տան մեջ։

### Կարիերա
1999 թվականին Մայքլը խաղացել է *The Trestle at Pope Lick Creek* բեմադրությունում, նյույորքյան թատերական արհեստանոցում (''New York Theatre Workshop''): Դերասանների ընտրության մասնագետը նկատել է նրան և առաջարկել դեր «Դոուսոնի ծովախորշը» հեռուստասերիալում։
 
2001 թվականին «Հեդվիգը և չարաբախտ դյույմը» ֆիլմում տրանսսեքսուալ ռոք աստղի սիրեկանի դեր խաղալուց հետո Փիթին սկսում են հրավիրել խաղալու երկրորդ պլանի դերեր այնպիսի հոլիվուդյան խոշոր ֆիլմերում, ինչպիսիք են «Սադիստ»-ը և «Սպանությունների հաշվարկ»-ը։ 2003 թվականին Մայքլը նկարահանվում է Բերնարդո Բերրտոլուչիի «Երազողները» ֆիլմում։ Հայտնի է նաև իր դերով Գաս Վան Սենտի «Վերջին օրեր» ֆիլմում, որտեղ խաղացել է հերոինից կախվածություն ունեցող, սուիցիդալ գրանջ երաժիշտի, ով նման է Կուրտ Քոբեյնին։

2007 թվականին լույս է տեսնում Ալեսանդրո Բարիկոյի նովելի հիման վրա նկարահանված «Մետաքս» ֆիլմը, որում գլխավոր դերերը կատարում են Մայքլ Փիթը և Քիրա Նայթլին։ Որպես գլխավոր դերասաններից մեկը, նկարահանվել է «Ընդհատակյա կայսրություն» սերիալի առաջին և երկրորդ եթերաշրջաններում։

Մայքլ Փիթը երգում է և նվագում է կիթառ իր «Pagoda» խմբում։

## Ֆիլմագրություն

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի երգիչներ
Կատեգորիա:Ամերիկացի կիթառահարներ
Կատեգորիա:Ամերիկացի կոմպոզիտորներ
Կատեգորիա:Ամերիկացի մոդելներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Աֆղանա-պակիստանական սահմանային հակամարտություն

**Աֆղանա-պակիստանական սահմանային հակամարտություն** ()՝ զինված հակամարտություն ասիական երկու երկրների՝ Աֆղանստանի և Պակիստանի միջև։

## Հակամարտության ընթացքը
thumb|280px|left|Աֆղանա-պակիստանական սահման:
2007 թվականի մայիսի 13-ին տեղի ունեցավ ռազմական հակամարտություն աֆղանական և պակիստանական զորքերի միջև, այն բանից հետո, երբ պակիստանական զինվորները փորձեցին տեղադրել ֆորպոստ Աֆղանստանի արևմուտքում։ Գնդապետ Զահիր Ազիմին, աֆղանական պաշտպանության նախարարության ներկայացուցիչը, պատմեց մամուլի ասուլիսի ժամանակ, որ Պակիստանի հարձակման պատճառով աֆղանները ստիպված նահանջեցին։

Աֆղանական բանակի դիրքերին հարվածելու համար Պակիստանը օգտագործեց հրետանի։ Երկու երեխաներ զոհվեցին, ևս երեքը վիրավորվեցին, այն բանից հետո ինչ արկերից մեկը ընկավ Պակտիա նահանգի դպրոցի վրա։ Ինչպես նաև Պակտիա նահանգի ոստիկանապետը հայտարարեց, որ սպանվել է մեկ ոստիկան և երեքը վիրավորվել են հրետակոծությունից։ Գավառի տեղի բնակիչները պատմեցին, որ պակիստանցիները կորցրել են ուղղաթիռ Աֆղանստանի կողմից պատասխան կրակի ժամանակ։

Սակայն, պակիստանցի գնդապետ Վահիդ Արշադը հերքեց վերոնշյալը։ Նա հայտարարեց, որ կողմերից ոչ մեկը չի հատել պետական սահմանը և ասաց, որ խոցված ուղղաթիռի մասին հաղորդագրությունը չի համապատասխանում իրականությանը։ Պակիստանական կողմի տարբերակով փոխհրաձգությունը տեղի է ունեցել երկուշաբթի առավոտ սահմանի մոտ Կուրրամ շրջանի վրա։

Կողմերը դադարեցրեցին զինված գործողությունները ԱՄՆ-ի դիվանագիտական միջամտությունից հետո։

## Կողմերի կորուստները
Փոխհրաձգությունից հետո հակասություն հայտնվեց երկու կողմերի զոհերի մասին։

Աֆղանստանի ներքին գործերի նախարարը պատմեց իր հայտարարության մասին, որ սպանվեց ութ պակիստանցի զինվոր և նրանց դիերը մնացել են կռվի դաշտում։

Պակիստանական բանակի ներկայացուցիչ, գնդապետ-մայոր Վահիդ Արշադը, հայտարարեց հարևան երկրի հարձակման արդյունքում վիրավորված երեք պակիստանցի զինվորների մասին։ Աֆղանական զինվորները կորցրել են վեց և կամ յոթ զինվոր։

## 2011 թվական
2011 թվականի ապրիլի 28-ին տեղի ունեցավ ևս մեկ սահմանային բախում երկու հանրապետությունների միջև պակիստանական Անգուր-Ադա քաղաքի մոտ։ Աֆղանստանի զինված ուժերի 12 զինվոր և մեկ Պակիստանի սահմանապահ զոհվեցին մարտերի ընթացքում։ Երեք պակիստանցի սահմանապահներ և Անգուր-Ադի քաղաքի ութ խաղաղ բնակիչներ վիրավորվեցին։

2011 թվականի հուլիսի 20-ին աֆղանական զորքերը կրկին կրակ բացեցին պակիստանական Հարավային Վազիրիստան շրջանի վրա։ Հարձակման հետևանքով չորս պակիստանցի զինվորներ զոհվեցին և երկուսը վիրավորվեցին։

2011 թվականի օգոստոսի 27-ին գրեթե 300 աֆղանական գրոհայիններ Պակիստանի հյուսիս-արևմուտքում հարձակվեցին ոստիկանական անցակետի վրա։ Զոհվեց 25 պակիստանցի զինվոր և գրեթե 20 գրոհայիններ։

2011 թվականի հոկտեմբերի 10 գրեթե 200 աֆղանական գրոհայիններ փորձեցին հատել Պակիստանի հետ սահմանը։ Զոհվեց 1 պակիստանցի զինվոր և գրեթե 30 աֆղաններ։ Միևնույն ժամանակ աֆղանական պաշտոնական դեմքերը պնդեցին, որ Պակիստանը հասցրեց հրթիռային հարված Աֆղանստանի տարածքին։

## Ծանոթագրություններ

Կատեգորիա:Աֆղանստանի պատերազմներ
Կատեգորիա:Գործող հակամարտություններ
Լուի Մալ

**Լուի Մալ** (ֆրանս.` Louis Malle, ), ֆրանսիացի կինոռեժիսոր, օպերատոր, պրոդյուսեր և սցենարիստ։ Հաճախ հիշատակվում է, որպես ֆրանսիական կինեմատոգրաֆի «նոր ալիք» շարժման ներկայացուցիչ, սակայն նրա պատկանելիությունը այդ շարժմանը` վիճելի է։

## Կենսագրությունը

Լուի Մալը ծնվել է Ֆրանսիայի Նոր դեպարտամենտի Թյումերի համայնքում, բավականին ապահովված ընտանիքում և հինգերորդն էր յոթ երեխաներից։ Սկզբնական շրջանում ուսումնասիրել է քաղաքագիտություն, իսկ հետո կինեմատոգրաֆիա։ Կինոյում իր առաջին քայլերը կատարել է Ժակ Իվ Կուստոյի մոտ, մասնակցել է «Կալիպսո» նավով Կուստոյի երկամյա արշավանքին, որի ընթացքում ձեռք է բերել կինեմատոգրաֆիական հմտություններ։ Դրա արդյունքն էր 1956 թվականին Կուստոյի հետ համատեղ նկարահանած «Լիակատար լռության աշխարհում» վավերագրական կինոնկարը։ Այդ ֆիլմն արժանացել է «Օսկար» և Կաննի կինոփառատոնի «Ոսկյա արմավենու ճյուղ» մրցանակներին։ Այդ ժամանակ Լուի Մալն ընդամենը 25 տարեկան էր։ Նույն թվականին նա նաև ռեժիսոր Ռոբեր Բրեսոնի օգնականն էր։

Որպես ռեժիսոր, Լուի Մալի առաջին ինքնուրույն ֆիլմը 1957 թվականին նկարահանված «Վերելակ դեպի կառափնարան» կինոնկարն էր։ Հաջորդ կինոնկարը 1958 թվականին նկարահանված «Սիրեկանները» ֆիլմն էր Ժաննա Մորոյի մասնակցությամբ։ Այդ կինոնկարը բանավեճերի ալիք բարձրացրեց` սեքսուալ համատեքստի պատճառով, որն այն ժամանակ դեռևս տաբու էր։ Լուի Մալի որոշ ֆիլմեր, հետագայում նույնպես շոշափում էին այնպիսի թեմաներ, որոնք համարվում էին արգելված։ Այդպիսի ֆիլմերից էին «Թափառող կրակ» (1963թ.) կինոնկարը, որի գլխավոր հերոսը հակված էր ինքնասպանություն գործելուն, «Աղմուկը սրտում» (1971թ.) կինոնկարը, որտեղ մոր և որդու միջև տեղի է ունենում սեռական կապ, իսկ «Լակոմբ Լյուսեն» (1974թ.) կինոնկարը պատմում է Երկրորդ համաշխարհային պատերազմում ֆաշիստական Գերմանիայի հետ ֆրանսիացիների համագործակցության մասին։

1970-ական թվականներին Լուի Մալը զուգահեռաբար ապրում և աշխատում էր Ֆրանսիայում և ԱՄՆ-ում։ Նրա ֆիլմերում նկարահանվել են Բրիժիտ Բարդոն, Ժաննա Մորոն, Սյուզան Սարանդոնը, Մարչելլո Մաստրոյանին, Լեա Մասարին և այլք, նա համագործակցել է նաև գերմանացի ռեժիսոր Ֆոլկեր Շլյոնդորֆի հետ։ Լուի Մալը իր մի քանի ֆիլմերում հանդես է եկել նաև որպես պրոդյուսեր և օպերատոր։

## Անձնական կյանքը

1965-1967 թվականներին Լուի Մալն ամուսնացած է եղել դերասանուհի Էնն-Մարի Դեշոդտի հետ։ Ունի որդի գերմանացի դերասանուհի Գիլա ֆոն Վայտերսհաուզենից և դուստր` կանադական դերասանուհի Ալեքսանդրա Ստյուարտից։ 1980 թվականից մինչև իր մահը, Լուի Մալն ամուսնացած է եղել ամերիկյան դերասանուհի Քենդիս Բերգենի հետ և ունի մեկ դուստր։

Լուի Մալը մահացել է 1995 թվականի նոյեմբերի 23-ին, Բևեռլի Հիլզում` լիմֆոմա հիվանդությունից։

## Ֆիլմագրության ընտրանին

## Ծանոթագրություններ

Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի ռեժիսորներ
Կատեգորիա:Կինոռեժիսորներ այբբենական կարգով
Կատեգորիա:Ֆրանսիացի պրոդյուսերներ
Կատեգորիա:«Սեզար» մրցանակի դափնեկիրներ
Կատեգորիա:BAFTA մրցանակի դափնեկիրներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի դերասաններ
Կատեգորիա:Ֆրանսիացի արվեստագետներ
Կատեգորիա:«Ոսկե արմավենու ճյուղ» մրցանակի դափնեկիր ֆիլմեր
Կատեգորիա:Քաղցկեղից մահացածներ
Oasis of the Seas

մինի|Oasis of the Seas, 2010 թվական
մինի|Oasis of the Seas փրկարար մակույկը, որը կարող է տեղափոխել 370 մարդ
**Oasis of the Seas** («Ծովերի օազիս»), «Oasis» դասի առաջին նավն է, կառուցման պահին՝ 2008 թվականին, աշխարհում ամենամեծ նավն էր։ Նրա երկարությունը կազմում է 360 մ, լայնությունը՝ 47 մ, բարձրությունը, հաշված ջրի մակարդակից, կազմում է 72 մ։
«Ծովային օազիս»-ի կառուցումը սկսվել է Ֆլորիդայում 2006 թվականին, ավարտվել 2009 թվականին, ծախսվել է ուղիղ 1 միլիարդ դոլար։ Նավը կառուցված է ֆինական Aker Finnyards նավաշինարանում Royal Caribbean International-ի պատվերով։ Իր առաջին նավարկությունը կատարել է 2009 թվականի դեկտեմբերի 5-ին։
Նավը կարող է տեղափոխել 225 տոննա բեռ, և նրա արագությունը կարող է հասնել 22,6 ծովային հանգույցի։ Նավը կարող է տեղավորել 6400 ուղևոր և 2160 աշխատակից։
Այս նավում կա ջրային ամֆիթատրոն, սահադաշտ, խաղատուն, 4 լողավազան, սպորտային հրապարակներ, մանկական հրապարակ։
Առաջին անգամ ամբողջ աշխարհում նավի վրա գոյություն ունի զբոսայգի, որտեղ կան մի քանի հազար տեսակ կենդանի բույս և ավելի քան հիսուն ծառ։ Ծովերի Օազիսը հինգ անգամ մեծ է Տիտանիկ նավից։ Նավի մի ծայրից մյուսը գնալու համար աշխատում են փոքրիկ ավտոբուսներ։

Առաջին նավարկության ժամանակ մեկ շաբաթյա կրուիզի ծրագրում ներառված էին Սենթ-Թոմաս, Սինթ Մաարտեն և Բահամյան նավահանգիստներ։ Այդ պահին միայն այդ երեք նավահանգիստները կարող էին ընդունել այդպիսի մեծ նավ։ Այն շուրջ տարին կատարում է կրուիզներ Կարիբյան ծովում։

## Աղբյուրներ
* Աշխարհի ամենամեծ ուղևորատար նավը 
* «Ծովերի հմայքը»՝ երկրորդ ամենամեծ նավը 

Կատեգորիա:Նավեր
Գրիգոր Ամիրյանի բնակելի տուն

**Գրիգոր Ամիրյանի բնակելի տուն**, տեղական նշանակության պատմամշակութային հուշարձան Երևանի Կենտրոն վարչական շրջանում՝ Աբովյան փողոցում։

## Պատմություն
[thumb|250px|left|[Մաքսիմ Գորկի|Մաքսիմ Գորկու հուշաքարը]]

Շենքը կառուցվել է 19-րդ դարի վերջերին՝ 1870-ական թթ։ Պատկանել է մեծահարուստ առևտրական Գրիգոր Ամիրյանին։ Նրան է պատկանել նաև Աբովյան 10 հասցեում գտնվող շենքը, որտեղ այժմ գտնվում է Երկրաբանության պետական թանգարանը։

1884-1888 և 1898-1907 թթ. այստեղ է տեղակայված եղել Երևանի քաղաքային դուման և վարչությունը, որը 1907 թ. տեղափոխվեց Տեր-Ղուկասովսկու փողոցում կառուցված շենք (գտնվել է «Կոնգրես» հյուրանոցի տեղում, քանդվել է 1999-2000 թվականներին)։

1910-1911 թթ. ծառայել է որպես ակնաբուժարան։

1911-1915 թթ. շենքում է եղել բժիշկ Հովհաննես Հովհաննիսյանի մասնավոր բուժարանը։

Շենքի վրա կա է հուշաքար, համաձայն որի 1928 թ. այդ շենքում է իջևանել ռուս բանաստեղծ Մաքսիմ Գորկին։

## Ոճ
Շենքը կառուցված է բարեկեցության ժամանակաշրջանի (Belle Époque) ոճով։

## Վարպետ Օնիկի լուսանկարչատունը
[thumb|250px|left|[Դալան պատկերասրահ|«Դալան» պատկերասրահը]]

Աբովյան փողոցում գտնվող այս շենքում է գործել Երևանի ամենահին լուսանկարչատներից մեկը։ Դրա պատմությունը սկսվում է դեռևս 1927 թ., երբ ծագումով վանեցի Գաբրիել Խանոյանը գաղթում է Երևան։ Որոշ ժամանակ անց նա մեկնում է Կիսլովոդսկ՝ ուսանելու լուսանկարչական արվեստ։

1917 թ. վերադառնում է Հայաստան և 1922 թ. Աստաֆյան 22 հասցեում բացում իր լուսանկարչատունը։ 
 
Օնիկ Հարությունյանը սկսում է ուսանել քեռու՝ Գաբրիել Խանոյանի մոտ և շուտով սկսում է օգնել նրան։

Օնիկ Հովհաննիսյանը կամ, ինչպես ժողովուրդն էր նրան անվանում, վարպետ Օնիկը 55 տարի զբաղվել է լուսանկորչությամբ և ստեղծել բազմաթիվ լուսանկարներ։ Լուսանկարել է այնպիսի նշանավոր մարդկանց, ինչպիսիք են Ավետիք Իսահակյանը, Պարույր Սևակը, Հովհաննես Շիրազը, Արամ Խաչատրյանը, Շառլ Ազնավուրը, Մարտիրոս Սարյանը, Հովհաննես Բաղրամյանը և այլք։

Այսօր վարպետ Օնիկի լուսանկարչատունն աշխատեցնում է նրա տղան՝ Արմեն Խանոյանը։

2009 թ. Երևանի քաղաքապետարանը հայտարարեց տենդեր։ Շահող ընկերությունը որոշեց չքանդել շենքը և տարածք հատկացրեց լուսանկարչատանը։

2010 թ. լուսանկարչատունը տեղափոխվեց Պուշկինի փողոցի նորակառույց շենքերից մեկում։

2011 թվականից այստեղ է գործում «Դալան» պատկերասրահը։

## Պատկերասրահ

Երկրաբանության ինստիտուտ 1.jpg
Երկրաբանության ինստիտուտ 3.jpg
Երկրաբանության ինստիտուտ 2.jpg
Բնակելի տուն Գրիգոր Ամիրյանի, ArmAg.JPG


## Տես նաև
* Կենտրոն վարչական շրջանի պատմության և մշակույթի անշարժ հուշարձանների ցանկ (Երևան)

## Ծանոթագրություններ

## Արտաքին հղումներ
* Աբովյան 10 հասցեի իրական տերերը
* Ֆոտոկամարի ուրվականը
* Երևանի պատմությունը՝ ամենահին լուսանկարչատանը
* Ա. Խանոյան. Իսկական լուսանկարիչը իրեն երբեք պրոֆեսիոնալ չի համարում
* «Այլ Երևան» նախագիծ

Կատեգորիա:Երևանի շենքեր և կառույցներ
Կատեգորիա:Հին Երևան
Սուրբ Հովհաննես եկեղեցի (Առինջ)

**Սուրբ Հովհաննես եկեղեցի**, կրոնական կառույց Կոտայքի մարզի Առինջ գյուղում։ Եկեղեցին գտնվում է գյուղի հին մասի կենտրոնում՝ ծովի մակերևույթից 1305 մ բարձրության վրա։

## Պատմություն
Եկեղեցու մասին տեղեկություններն առաջին անգամ հիշատակվել են 1839 թվականին, երբ առաջին անգամ գյուղում *Սուրբ Աստվածածին* անվամբ ծխական եկեղեցի է հիշվում. «... եկեղեցին յանուն սուրբ Աստուածածնի»։ Նույն անվամբ եկեղեցին հիշվում է նաև 1842 թվականին։

Շուրջ երեք տասնամյակ անց եկեղեցու շենքն արդեն հասցրել էր այն աստիճան քայքայվել, որ 1879 թվականին որոշում են հնի փոխարեն բոլորովին նոր եկեղեցի կառուցել (վկայված է Սուրբ Հովհաննես անվամբ, որը մինչ նշյալ թվականն իրականացված նորոգությանը կամ վերակառուցմանը հաջորդած վերաօծման արդյուք էր)։

Նոր եկեղեցու կառուցման համար Բաղդասար Հարությունյանը, Պապի Սահակյանը, Հակոբ Փիլիպոսյանը, Ղուկաս Այդինյանը և Թադեոս Գևորգյանը 1879 թվականի սեպտեմբերի 22-ին պայմանագիր են կնքում երևանաբնակ վարպետ Մելքոն Դավթյանի հետ։

1880 թվականի նոյեմբերի 5-ին եկեղեցու կառուցման խնդրով գյուղի հասարակությունը դիմում է Երևանի վիճակային կոնսիստորիային.

Թույլատվությունը տրվում է 1880 թվականի մայիսի 9-ին։

Այնուհետև եկեղեցին միևնույն՝ Սուրբ Հովհաննես անվամբ հիշվում է հետագա տարիներին (օրինակ՝ 1909 թվականին)։

Խորհրդային տարիներին եկեղեցթր շենքը գործածվում էր որպես պահեստ։

2006 թվականին արդեն բավականաչափ քայքայված կառույցը վերանորոգվում է պոլսահայ բարերար Մկրտիչ Սերթշիմշեքի, Պետրոս Շիրիանօղլու, Կ. Պոլսի Բերայի Սբ. Երրորդություն եկեղեցու թաղային խորհրդի նախագահ Աբիգ Հայրապետյանի, առինջեցի գործարար Գ. Ջանվելյանի և այլոց օժանդակությամբ։ Եկեղեցու վերաբացման առիթով օծումը կատարվում է 2007 թվականի հուլիսի 7-ին։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Կոտայքի թեմի վանքեր և եկեղեցիներ
Ֆիլիբեր դե Շալոն-Արլե

**Ֆիլիբեր դե Շալոն-Արլե** (, ), Օրանական արքայազն։ Բուրգունդական դինաստիայի կրտսեր ճյուղի վերջին ներկայացուցիչը, որը սկսվում է Գիլոմ IV-ից՝ Օքսոնի կոմս (1090/1095 — 1155), և որը ձեռք է բերել Օրանժ իշխանությունը, նրա արդյունքում, որ Ժան III դե Շալոնը (մահ. 1418) ամուսնացել է Մարիայի հետ (մահ. 1417), ով եղել է Ռայմոնդ V դե Բոյի աղջիկը և ժառանգորդուհին։

## Կենսագրություն

Ֆիլիբեր դե Շալոնը Ժան IV դե Շալոն-Արլեի և Ֆիլիբերտա դե Լյուքսեմբուրգի որդին է։

Նրա հայրը մահացել է Ֆիլիբերի ծննդից 3 շաբաթ անց։ Ռեգենտշեյը լինելով փոքրահասակն դարձել է մայր, իսկ 1517 թվականից սկսել է կառավարել ինքնուրույն։

Ֆիլիբերը մասնակցություն է ունեցել Ֆրանսիայի թագավոր Ֆրանցիսկ I-ի և Սուրբ Հռոմ կայսրության կայսր Կարլ V-ի միջև տեղի ունեցած կռվին։ Որպեսզի պաշտպաներ իր տիրությունը, սկզբում խուսանավում էր երկու հակամարտող բանակների միջև։ 1524 թվականին բացահայտ միացավ կայսրի բանակին։

1527 թվականին, դե Բուրբոնի մահից հետո, կառավարել է Իտալական կամպանիայի կայսրության բանակը։ Գրավել է Հռոմը և հարկադրել է սուրբ Հրեշտակ ամրոցում թաքնված հայր Կլիմենտ VII-ին, որպեսզի նա չպարգևատրվի 400 հազար դուկատով։

Ուգո դե Մոնկադի մահից հետո՝ 1528 թվականի մայիսի 28-ին, Կարլ V-ը Ֆիլիբերին նշանակել է Նեապոլի նահանգապետ և գեներալ-նավապետ։

Ֆիլիբեր դե Շալոնը մահացել է 1530 թվականի օգոստոսի 3-ին՝ Գավինինայի կռվում՝ Ֆլորենցիայի պաշարման ժամանակ։ Նա 28 տարեկան էր։ Ամբողջ սիրություններն ու տիտղոսները  ժառանգել է իր զարմիկ Ռենե դե Շալոնը՝ Ֆիլիբերի քույր Կլոդի որդին։

## Տիտղոսներ և կոչումներ

* Նեապոլի փոխթագավոր և գեներալ-նավապետ
* Մելֆիի կայսր (Նեապոլի թագավորություն)
* դուքս դե Գրավինա (Նեապոլի թագավորություն)
* կոմս դե Շարնի և դե Պենտեվր
* դերկոմս դե Բեզանսոն
* սենյոր Արլե, Նոզերուա, Ռուժմոն, Օրժելե և Մոնֆոկոն
* կայսրության բանակի գեներալ-նավապետ

## Գրականություն

* Ulysse Robert. Philibert de Chalon, prince d’Orange, vice-roi de Naples, Paris, Plon, 1902, réédité en 2005 par Elibron Classics ISBN 978-0-543-95249-3
* Jean-Pierre Soisson. Philibert de Chalon, prince d’Orange, Paris, Grasset, 2005, ISBN 978-2-246-66891-6

## Արտաքին հղումներ

* 
* Philibert de Châlon 

Կատեգորիա:Ֆրանսիացի գեներալներ
Կատեգորիա:16-րդ դարի անձինք
Մոնղոլական թեյ

**Կաթով թեյ, մոնղոլական թեյ** (,   կաթ բառից, ` թեյ, բառացիորեն «կաթով թեյ»), մոնղոլական ավանդական  ըմպելիք։ Պատրաստվում է կանաչ թեյից և կաթից, որոնց ավելացնում են յուղ, աղ, ալյուր և բրինձ։ Այն խմում են օրվա մեջ մի քանի անգամ, երբեմն այն ապուրի գործառույթ է կատարում։

## Պատրաստում
Ըմպելիքի հիմնական բաղադրամասերն են` ջուր, կաթ, թեյ և աղ։ Հիմնականում օգտագործում են կանաչ թեյ, օգտագործելուց առաջ այն վերածում են փոշու։ Թեյ պատրաստելիս փոշուց ավելացնում են 1 լիտր ջրին։ Երբ թեյը եռում է, այնտեղ ավելացնում են կաթ։ Եթե ավելացնեն ավելի շատ քանակով կաթ` ջրի հետ 1:1 հարաբերությամբ, ապա ըմպելիքն ավելի շատ կհամապատասխանի հին ռեցեպտուրային։  Կարելի է վերցնել կովի, այծի կամ ուղտի կաթ։ Կաթն ամենացանկալի բաղադրամասն է, բայց անհրաժեշտության դեպքում թեյը կարելի է պատրաստել առանց կաթի։

Ըստ ցանկության թեյի մեջ կարելի է ավելացնել յուղ. օգտագործում են հալած յուղ, կովի կամ ուղտի կարագ։ Ըմպելիքը խտացնում են` ավելացնելով 50-100 գրամ ցորենի ալյուր (երբեմն օգտագործում են գարու կամ աշորայի ալյուր), որը նախապես բովում են յուղի մեջ։ Ավելացնում են բրինձ։ Ըմպելիքին աղ են անում ըստ ճաշակի և կրկին եռացնում։ Երբեմն ավելացնում են սև կծու պղպեղի  1 հատիկ մեկ բաժակ թեյի համար, թեթև կարմրացրած ոչխարի դմակ, ոչխարի ոսկրածուծկ։

Պատրաստման ընթացքում ըմպելիքը սովորաբար խառնում են շերեփով` ներքևից վերև շարժումով` թեյը բարձրությունից լցնելով ամանի մեջ մինչև եռման աստիճան հասնելը։ Այժմ սովորաբար չեն խառնում։

Ըմպելիքի մեջ օգտագործվող կանաչ թեյը կազմված է մամլած տերևներից և կոթերից։ Դրանք լավ են պահպանվում։ Վաճառքում կա այս ըմպելիքի փաթեթավորված տեսակը` արագ պատրաստման համար։

## Պատմություն
Մոնղոլիայում կաթը սննդի շատ կարևոր  բաղադրամաս է հանդիսանում։ Մոնղոլներն օգտագործում են տարբեր կենդանիների կաթ` կովի, ուղտի, ձիու, եզնուղտի, այծի և խոյի, բայց ավելի հաճախ օգտագործվում է կովի կաթը։ Ըստ ավանդության Մոնղոլիայում մաքուր ջուր չեն խմում։ Հավանաբար այն կապված է հավատալիքի հետ, որ ջուրը սուրբ է։ 13-րդ դարի կեսերի ֆրանսիացի վանական Ռուբրուքը այցելեց Մոնղոլական կայսրություն։ Ճանապարհորդության ընթացքում նա նշեց, որ մոնղոլները «վախենում են մաքուր ջուր խմել»։ Այնպիսի ըմպելիքներ, ինչպիսիք են հյութը և գինին, Մոնղոլիայում անհասանելի են, իսկ բնակչությունը նախընտրում է ջրի փոխարեն կաթ և կաթից պատրաստված ըմպելիքներ խմել, այդ թվում` կաթով թեյ, կումիս։

## Ճանաչվածություն
Մոնղոլները շատ են սիրում կաթով թեյը։ Եվրոպացիներն ու ամերիկացիներն անմիջապես չեն ընտելանում նրա յուրահատուկ համին, մասնավորապես  աղի առկայության համար։

Կաթով թեյը Մոնղոլիայում ամենաճանաչվածներից է։ Այն հաճախ օգտագործում են ուտելու ընթացքում, օրվա մեջ մի քանի անգամ։ Այն սովորաբար հյուրասիրում են մոնղոլական յուրդերում հյուրընկալվածներին։ Թեյի հետ հյուրերին առաջարկում են տարբեր ուտեստներ, թխվածքաբլիթներ, բաուրսակներ։ Թեյը մատուցվում է թասերով, տանտիրուհին թասն անպայման բռնում է երկու ձեռքով։ Ըստ էթիկայի կանոնների հյուրը թասը պետք է բռնի կամ աջ ձեռքով, կամ երկու ձեռքով միաժամանակ։ Այն խմում են դանդաղ, թեյախմության ժամանակ ընդունված չի եղել զրուցել։

## Ծանոթագրություններ

Կատեգորիա:Թեյ
Կատեգորիա:Կաթ
Կատեգորիա:Մոնղոլական խոհանոց
Կիմ Ռյո Ուկ

**Կիմ Ռյո Ուկ** (հանգըլ՝ 김려욱, ), հարավկորեացի երգիչ, կոմպոզիտոր, դերասան և ռադիո DJ: Super Junior խմբի չորս հիմնական վոկալիստներից մեկը, ինչպես նաև Super Junior-K.R.Y և Super Junior-M ենթախմբերի անդամ։ Խմբի այլ չորս անդամների հետ եղել է առաջին կորեացի կատարող, որ հայտնվել է չինական փոստային նամականիշերի վրա։

## Կենսագրություն
Ռյո Ուկը ծնվել է 1987 թվականի հունիսի 21-ին Ինչոնում, ավարտել է Ինչի համալսարանը։

Կիմ Ռյո Ուկը հաջողության է հասել «CMB Youth ChinChin» փառատոնին 2004 թվականին, որտեղ հիացրել է ժյուրիին իր տաղանդով, և շուտով պայմանագիր է կնքել S.M. Entertainment-ի հետ։ 2005 թվականի նոյեմբերին առաջնաելույթ է կատարել Super Junior խմբի կազմում։

Ռյո Ուկը զբաղվել է երգով, պարով և դերասանական խաղով։ Ավելի մեծ ուշադրություն է դարձրել վոկալային պատրաստությանը և երաժշտական ստեղծագործությանը։ Նա նվագում է դաշնամուր և ժամանակ առ ժամանակ նվագակցում է խմբի մյուս անդամներին իրենց միանձնյա ելույթների ժամանակ։

## Սաունդթրեկներ

## Հեռուստահաղորդումներ

## Ծանոթագրություններ

## Արտաքին հղումներ
*  (S.M. Entertainment)

Կատեգորիա:Super Junior խմբի անդամներ
Կատեգորիա:Անձինք նամականիշերի վրա
Կատեգորիա:Հարավկորեացի դաշնակահարներ
Կատեգորիա:Հարավկորեացի դերասաններ
Կատեգորիա:Հարավկորեացի երգիչներ
Կատեգորիա:Հարավկորեացի կինոդերասաններ
Կատեգորիա:Հարավկորեացի կոմպոզիտորներ
Կատեգորիա:Հարավկորեացի հաղորդավարներ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի մոդելներ
Կատեգորիա:Հարավկորեացի պարային երաժիշտներ
Կատեգորիա:Հարավկորեացի պարողներ
Էնվեր Ախմեդովիչ Մակաև

**Էնվեր Ախմեդովիչ Մակաև** (, ), խորհրդային և ռուս լեզվաբան, բանասիրական գիտությունների դոկտոր (1964), պրոֆեսոր (1971)։ Աշխատությունները վերաբերում են գերմանական, հնդարիական և այլ հնդեվրոպական լեզուներին, հնդեվրոպագիտության ընդհանուր խնդիրներին, լեզվի ընդհանուր տեսությանը, մանկավարժական ակտիվ գործունեությանը։

## Կենսագրություն

Ավարտել է Մոսկվայի օտար լեզուների պետական մանկավարժական ինստիտուտի գերմանական բաժինը (1937) և ասպիրանտուրան, դասավանդել է այդ ինստիտուտում (1938-1960)։ Թեկնածուական դիսերտացիայի թեման եղել է «Գոթական լեզուների հոլովների իմաստաբանությունը» (1940), դոկտորական դիսերտացիայինը՝ «Գերմանական լեզուների ձևաբանության պատմահամեմատական հարցեր» (որպես ամբողջական աշխատանք՝ 1964)։ 1954-1976 թվականներին աշխատել է ԽՍՀՄ Գիտությունների ակադեմիայի լեզվաբանության ինստիտուտի գերմանական լեզուների բաժնում։

## Հիմնական հրատարակություններ
* *Краткий курс истории языкознания*. М., 1951.
* *Проблемы индоевропейской ареальной лингвистики*. М.-Л., 1964.
* ''Язык древнейших рунических надписей: Лингвистический и историко-филологический анализ''. М., 1965. 
** Անգլերեն թարգմանություն. Stockholm, 1996.
* *Система и уровни языка*. М., 1969.
* О статусе морфонологии и единицах её описания // Единицы разных уровней грамматического строя языка и их взаимодействие. М., 1969, 87-119 (соавтор: Е. С. Кубрякова).
* *Структура слова в индоевропейских и германских языках*. М., 1970.
* ''Общая теория сравнительного языкознания''. М., 1977. 
## Ծանոթագրություններ

Կատեգորիա:Ռուս լեզվաբաններ
Կատեգորիա:Հնդեվրոպագետներ
Կատեգորիա:Ռուս հայագետներ
Կատեգորիա:Բանասիրական գիտությունների դոկտորներ
Կատեգորիա:Խորհրդային պրոֆեսորներ
Կատեգորիա:Մոսկվայի լեզվաբանական համալսարանի շրջանավարտներ
Դիանա (անուն)

**Դիանա** (լատ.*deus*՝ աստված), կանացի անձնանուն, կապված է Դիանա աստվածուհու անվան հետ, ով հին հռոմեական դիցաբանությունում հիշատակվում է որպես լուսնի և որսի աստվածուհի (հին հունական դիցաբանությունում Դիանային համապատասխանում է Արտեմիսը)։

Դիանա անունը պարսկերեն նշանակում է «առողջության և բարերարության ավետաբեր»։

1930 թվականին, ԱՄՆ-ում, «Դիանա» անունը ընդգրկվել է 200 ամենահայտնի կանացի անունների ցանկում։ Դա հանրահայտությամբ 107-րդն է եղել ԱՄՆ-ում 2007 թվականին ծնված նորածին աղջիկների անունների մեջ և 96-րդը՝ 1990 թվականի մարդահամարում։

Ուկրաինայում այս անունը ընդգրկվել է 2008 թվականին ծնված նորածին աղջիկների ամենահայտնի անունների տասնյակում։

«Դիանա» անուն չկա ուղղափառ օրացույցում։ Դիանա անունով աղջիկը կարող է մկրտվել Աննա կամ Դարիա անուններով։ Այդ պատճառով Դիանայի անվանական օրը շատերը նշում են օգոստոսի 13-ն՝ Աննայի անվան օրը։

## Անվանակոչության տոն
* Կաթոլիկական՝ հունիսի 9-ին, հազվադեպ՝ օգոստոսի 13-ին (Աննա անունով)։
* Ուղղափառ՝ տես Աննա կամ Դարիա անունները։

## Այլ լեզուներով

* անգլերեն՝ Diana
* արաբերեն՝ ديانا
* հայերեն՝ Դիանա
* բելառուսերեն՝ Дзiана
* բուլղարերեն՝ Диана
* հունգարերեն՝ Diána
* հունարեն՝ Διανα
* իսպաներեն՝ Diana
* իտալերեն՝ Diana
* լատիներեն՝ Diana
* գերմաներեն՝ Diana
* ռումիներեն՝ Daiena
* ուկրաիներեն՝ Діана
* ֆրանսերեն՝ Diane, Dianne
* խորվաթերեն՝ Dijana
* չեխերեն՝ Diana
* շվեդերեն՝ Diana
* ռուսերեն՝ Диана

## Ծանոթագրություններ
9. Դիանա անունի նշանակությունը։ Диана Անունների ազատ հանրագիտարան

Կատեգորիա:Իգական անձնանուններ
Կատեգորիա:Լատինական անձնանուններ
Շերեփ ծիսական (մ.թ.ա. 15-14-րդ դարեր, Լճաշեն)

**Շերեփ ծիսական**, մ.թ.ա. 15-14-րդ դարերի Լճաշենից հայտնաբերված ծիսական շերեփ՝ քանդակազարդ երկար պոչով։ Պահպանվում է Հայաստանի պատմության թանգարանում 2007-3 համարի ներքո։

## Նկարագրություն
Պոչը գլանաձև է, սևամեջ՝ հարդարված սեպաձև կտրվածքներով, ավարտվում է անիվի վրա նստած թռչունի քանդակով։ Թռչունի փետուրները նշված են ուղղանկյունաձև կտրվածքներով։ Անիվի կենտրոնում ներառված է խաչի պատկեր։ Շերեփը հայտնաբերվել է դամբարան իջեցված բրոնզե կաթսայի մեջ։

## Ծանոթագրություններ

## Արտաքին հղումներ
* [Լճաշենի մշակույթի զարգացման հիմնական էտապները](http://hpj.asj-oa.am/780/1/65-2(95).pdf) 

## Աղբյուրներ
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։
* Հարություն Մնացականյան - Լճաշենի մշակույթի զարգացման հիմնական էտապները, Եր. 1968
* Հարություն Մնացականյան, Լճաշենի մշակույթի զարգացման հիմնական էտապները, Երևան, 1968։

Կատեգորիա:Հայաստանի պատմության թանգարանի նմուշներ
Կատեգորիա:Հնագիտական գտածոներ
Դիզակի մելիքություն

[մինի|[Խամսայի մելիքություններ|Լեռնային Ղարաբաղի հինգ մելիքությունները, 16-րդ դար]]
**[[Դիզակ]]ի [[մելիքություն]]**, ավատական իշխանություն համանուն գավառում։

## Պատմություն
Դիզակի մելիքությունը ձևավորվել է 16-րդ դարի վերջին և իրավական վավերացում ստացել է 1603 թվականին՝ Իրանի շահ Աբբաս I-ի հրովարտակով։ Մելիքի տիտղոս և ժառանգաբար իշխելու իրավունք է ստացել Դիզակի տեր Սուջումը՝ սերված Առանշահիկ հնագույն իշխանական տոհմից տարընձյուղած Եսայի Աբու-Մուսեի ժառանգներից։ Դիզակի մելիքությունը հայտնի էր նաեւ որպես Կտիշ՝ իր գլխավոր ամրոցի անունով։

## Խամսայի մելիքություններ
Դիզակի մելիքությունը Խամսայի մելիքություններից մեկն էր և օտար նվաճողների դեմ 17-րդ դարի վերջին ու 18-րդ դարի սկզբին ձևավորված նրանց զինական դաշնակցության անդամը։

## Դիզակի մելիքության դերը
Զինակցության մեջ 18-րդ դարի 1-ին կեսին կարևոր դեր է խաղացել Դիզակի մելիքությունը, որի տեր մելիք Եգանը (Ավան) օսմանյան թուրքերի դեմ պայքարում ցուցաբերած եռանդի համար Նադիր շահից ստացել է Խամսայի երկրի գերագահությունը։

## Մելիք-Եգանյաններ
Նրա անունով Դիզակի մելիքության տերերն այնուհետև կոչվել են Մելիք-Եգանյաններ (Մելիք- Ավանյաններ), որոնց նստավայրն էր Տող ավանը։ Դիզակի մելիքությունը հարատևել է մինչև Ռուսաստանի հետ Արևելյան Հայաստանի միացումը (1828)։

## Լրացուցիչ Տեղեկություն
Դիզակին՝ Կտիշի հարակից հնագույն բերդի անունով։ Ներկայիս Արցախում հաճախ անվանվում է Հադրութի շրջան։ Դիզակի իշխանության հիմնադիրը եղել է Եսայի Աբու-Մուսեն՝ 9-րդ դարում։ 16-18-րդ դարերում Դիզակը ղեկավարվել է հայ Մելիք-Ավանյան տոհմի կողմից՝ սերված Սյունիք-Խաչենի իշխանական տոհմից։ Դիզակի իշխանների նստավայրը եղել է Տող քաղաքը (կամ Դող)։ Դիզակի վերջին իշխաններից մեկը՝ Եսայի Մելիք-Ավանյանը, սպանվել է Իբրահիմ Խալիլ խանի կողմից 1781 թվականին՝ Կտիշի բերդում երկարատև դիմադրությունից հետո։

Կատեգորիա:Արցախի մելիքություններ
Դիկ Բրունա

**Դիկ Բրունա** (օգոստոսի 23, 1927, Ուտրեխտ, Նիդեռլանդներ ֊ փետրվարի 16, 2017, Ուտրեխտ, Նիդեռլանդներ), նիդեռլանդացի նկարիչ և իլյուստրատոր, Միֆֆի (), Բորիս և Բարբարա արջուկների, բարի աղջնակ-խոզուկ Պոպիի և Սնուֆֆի շնիկի հեղինակ։

Բրունայի գրքերը թարգմանվել են 40 լեզուներով, աշխարհում վաճառվել է ավելի քան 85 մլն օրինակ։ Ստացել է բազում մրցանակներ, օրինակ՝ 1990 թվականին Բորիս արջուկի համար ստացել է Ոսկե վրձին մրցանակը, իսկ 1996 թվականին Միֆֆիի համար՝ Արծաթե վրձին։ 1997 թվականին Dear Grandma Bunny-ի համար նրան շնորհվեց Silver Slate։

Միֆֆին ստեղծվել է 1955 թվականին․ Բրունան իր մեկ տարեկան որդուն՝ Սիերկին ճագարիկի մասին հեքիաթներ էր պատմում, ում տեսել էր ավազաբլուրներում։ Միֆֆին աղջիկ դարձավ այն բանց հետո, երբ Բրունան որոշեց, որ ճագարիկի վրա ցանկանում է զգեստ և ոչ թե տաբատ նկարել։ Ըստ հեքիաթի՝ Միֆֆին 4 տարեկան երեխա է։

Դիկ Բրունան հրատարակել է մոտ 120 մանկական գիրք։

## Գրականություն
* 
* 
* 
* 
* 
* 
* 
* 
* 
; Հոդված
* 

## Ծանոթագրություններ

Կատեգորիա:Հոլանդացի նկարիչներ
Կատեգորիա:Հոլանդացի գրողներ
Կատեգորիա:Հոլանդացի մանկագիրներ
Կատեգորիա:Հոլանդացի գրաֆիկական դիզայներներ
Իսա Գամբար

**Իսա Յունիս օղլու Գամբար** (, ), ադրբեջանցի պետական և քաղաքական գործիչ։ 1992 թվականի մայիսի 19-ից հունիսի 16-ը եղել է Ադրբեջանի նախագահի պաշտոնակատար՝ փոխարինելով այդ պաշտոնում Այազ Մութալիբովին։ 1992-1993 թվականներին եղել է Միլլի Մեջլիս խոսնակ։ Ներկայումս գլխավորում է ընդդիմադիր Մուսավաթ կուսակցությունը։

## Կենսագրություն
Իսա Գամբարը ծնվել է 1957 թվականի փետրվարի 24-ին Ադրբեջանի Խորհրդային Սոցիալիստական Հանրապետության Ֆիզուլիի շրջանի Քյուդլեր (ներկայումս՝ Գուրդլար) գյուղում։ 1979 թվականին ավարտել է Բաքվի պետական համալսարանի պատմության ֆակուլտետը։
* 1982—1990 աշխատել է ԱԽՍՀ գիտությունների ակադեմիայի արևելագիտության ինստիտուտում։
* 1989—1991 եղել է Ադրբեջանի ժողովրդական ճակատի հիմնադիրներից և ղեկավարներից մեկը։
* 1992 թվականի մայիսին ընտրվել է ադրբեջանական խորհրդարանի խոսնակ։
* 1992 թվականի մայիսի 19-ից հունիսի 16-ը եղել է Ադրբեջանի նախագահի պաշտոնակատար՝ փոխարինելով այդ պաշտոնում Այազ Մութալիբովին։

Իսա Գամբարը մեծ դերակատարություն է ունեցել Ադրբեջանում 2011 թվականին տեղի ունեցած ցույցերի ժամանակ։ Մուսավաթ կուսակցության համակիրների հետ միասին Ադրբեջանում կազմակերպել են ցույցեր։ 2011 թվականին Իսա Գամբարի որդին՝ Իլքին Գամբարը, ով այդ ժամանակ ծառայել է Բաքվի զորամասերից մեկում, ֆեյսբուքյան իր էջում գրել է, որ պաշտպանության նախարար Սաֆար Աբիևի կարգադրությամբ իրեն ուղարկել են սահման՝ ստիպելով մարտական հերթապահություն իրականացնել Թովուզի շրջանում՝ հայ- ադրբեջանական սահմանագծին։ Ի պատասխան, Ադրբեջանի ՊՆ մամլո խոսնակը հայտարարել է, որ պաշտպանության նախարարությունը իրավունք ունի փոփոխել իր զինծառայողների ծառայության վայրը, ուստի հարցը չպետք է քաղաքականացնել։

## Ծանոթագրություններ

## Արտաքին հղումներ
* МВД Азербайджана: Беспорядки в Баку организовал Иса Гамбар 
* Интервью Исы Гамбара радиостанции Эхо Москвы

Կատեգորիա:Ադրբեջանի նախագահներ
Կատեգորիա:Ադրբեջանի պետական գործիչներ
Կատեգորիա:Ադրբեջանի քաղաքական գործիչներ
Կատեգորիա:Ադրբեջանցի դիվանագետներ
Կատեգորիա:Բաքվի պետական համալսարանի շրջանավարտներ
Հաքիմ Կաե-Կազիմ

**Հաքիմ Կաե-Կազիմ** (, հոկտեմբերի 1, 1962, Լագոս), նիգերիական ծագմամբ անգլիացի դերասան։ Առավել հայտնի է պարոն Սքոթի դերով՝ «Սև առագաստ» հեռուստասերիալից։

## Վաղ կյանք և կրթություն
Կաե-Կազիմը ծնվել է Նիգերիայի Լագոս քաղաքում, որտեղ անցկացրել է վաղ մանկությունը, այնուհետև նրա ընտանիքը տեղափոխվել է Անգլիա՝ Լոնդոն։ Սկսեց հետաքրքրվել դերասանական խաղով, երբ մասնակցեց դպրոցական ներկայացումներին և Ազգային պատանեկան թատրոնի ներկայացումներին։ Այդ ժամանակ էլ նա իր մեջ բացահայտեց «սերը թատրոնի, դերասանական խաղի հանդեպ»։ Կաե-Կազիմը սովորել է Բրիսթոլի «Օլդ Վիք» թատերական դպրոցում, որն ավարտել է 1987 թվականին։

## Կարիերա
Թագավորական ազգային թատրոնում Բրայան Քոքսի և Իեն Մակքելանի հետ աշխատելուց հետո Կաե-Կազիմը սկսեց հանդես գալ բրիտանական հեռուստատեսությամբ՝ խաղալով «Զուտ անգլիական սպանություն», «Փորձություն և վրեժխնդրություն», ինչպես նաև հանրահայտ «Գրենջ Հիլլ» սերիալի բազմաթիվ դրվագներում։ Տեղափոխվեց Հարավային Աֆրիկա, որտեղ դարձավ հայտնի հեռուստա և կինոդերասան։ Օսկարի առաջադրված «Հյուրանոց «Ռուանդա»» ֆիլմում կատարած Ջորջ Ռուտագանդայի դերը նրան միջազգային ճանաչում բերեց։

«Հյուրանոց «Ռուանդա»» ֆիլմի հաջողությունից հետո Կաե-Կազիմը տեղափոխվեց Լոս Անջելես, որը նրան կարիերայի ավելի լայն հնարավորություններ ընձեռեց։ Նկարահանվել է «Ժամանակի ծուղակը» և «Ռազմաճակատի գիծը» ֆիլմերում, այնուհետև ստացավ կապիտան Ժոկարի դերը «Կարիբյան ծովի Ծովահենները։ Աշխարհի ծայրին» ֆիլմում։ Այնուհետև նկարահանվել է «Իքս Մարդիկ։ Սկիզբ։ Կուղխ ֆիլմում։

Կաե-Կազիմը խաղացել է բազմաթիվ հիթային հեռուստասերիալներում, որոնց թվում են «Կորուսյալները», «Օրենք և կանոն։ Հատուկ կորպուս» և «Մտածել ինչպես հանցագործ» սերիալները։ «24 ժամ» հեռուստասերիալի յոթերորդ եթերաշրջանում և «24։ Քավություն» հեռուստաֆիլմում կատարել է գնդապետ Այկ Դուբակի դերը։ Նկարահանվել է նաև «Գոթհեմ» և «Դոմինիոն» հեռուստասերիալներում, սակայն ամենաերկարատև դերը «Սև առագաստ» հեռուստասերիալում պարոն Սքոթի դերն է։ Խոսելով իր կերպարի մասին՝ նա հայտնել է, որ պարոն Սքոթը հիմնված է ծովահեն Սև Կեսարի վրա։

2016 թվականին Կաե-Կազիմը խաղացել է Սեմփսոնի դերը «Արմատները» մինիսերիալում, որը հիմնված է Ալեքս Հայլեի համանուն վեպի վրա։

## Ծանոթագրություններ

## Արտաքին հղումներ
* Պաշտոնական կայք (անգլերեն)
* 

Կատեգորիա:Անգլիացի դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի կինոդերասաններ
Կատեգորիա:Նիգերիացի դերասաններ
Կատեգորիա:Բրիտանացի կինոպրոդյուսերներ
Who You Are

***Who You Are*** (), բրիտանացի երգչուհի Ջեսսի Ջեյի դեբյուտային ստուդիական ալբոմը։ Ալբոմի վրա աշխատել են Dr. Luke-ը, Cirkut-ը, Դեյվիդ Գետտան, Տոբի Գադը, Martin K-ը, Oak-ը, Parker and James-ը, The Invisible Men-ը։ Ալբոմը թողարկվել է 2011 թվականի փետրվարի 28-ին Մեծ Բրիտանիայում և ապրիլի 12-ին ԱՄՆ-ում։ Մեծ աժիոտաժների և բարձր պահանջարկի պատճառով Մեծ Բրիտանիայում ալբոմի թողարկումը կայացել է նախատեսվածից մեկ ամիս առաջ (ծրագրված էր թողարկել մարտի 28-ին)։

*Who You Are*-ը ստացել է խառը արձագանքներ երաժշտական քննադատների կողմից՝ Մեծ Բրիտանիայի պաշտոնական հիթ-շքերթում ընդգրկվելու առաջին շաբաթում զբաղեցնելով երկրորդ հորիզոնականը և վաճառվելով 105 000 օրինակով մեկ շաբաթում։ Ալբոմն ամերիկյան Billboard 200 հիթ-շքերթում զբաղեցրել է 11-րդ հորիզոնականը առաջին շաբաթում՝ ունենալով 34 000 վաճառված օրինակ։ Երկու սինգլները թողարկվել են նախքան ալբոմի թողարկումը. դրանք են Մեծ Բրիտանիայում Ջեսսի Ջեյի դեբյուտային սինգլը` «Do It Like a Dude»-ը, և «Price Tag»-ը, որ ստեղծվել է ամերիկացի հիփ-հոփ կատարող B.o.B-ի հետ համատեղ և դարձել է Ջեսսիի դեբյուտային սինգլն ԱՄՆ-ում։ Երրորդ սինգլը՝ «Nobody’s Perfect»-ը, դարձել է երրորդ անընդմեջ թոփ-10 հիթը Մեծ Բրիտանիայում։ Չորրորդ սինգլը` «Who’s Laughing Now»-ն, թողարկվել է 2011 թվականի օգոստոսի 21-ին և հասել է միայն UK Singles Chart-ի 16-րդ հորիզոնականին։ «Who You Are» երգը թողարկվել է 2011 թվականի նոյեմբերին և դարձել ալբոմի հինգերորդ սինգլը Մեծ Բրիտանիայում։

*Who You Are*-ի վերահրատարակումը (անվանն ավելացվել է «Deluxe Edition» կամ «Platinum Edition») թողարկվել է 2011 թվականի նոյեմբերի 14-ին։ Վերահրատարակությունում ընդգրկվել են երեք նոր երգեր` «Domino», «My Shadow» և «LaserLight» (Դեյվիդ Գետտայի մասնակցությամբ)։ *Who You Are*-ը դարձել է բրիտանացի երգչուհու առաջին ալբոմը պատմության մեջ, որից վեց կամ ավել սինգլներ հայտնվել են Մեծ Բրիտանիայի պաշտոնական հիթ-շքերթի թոփ-10-ում։

## Առևտրական հաջողություններ
2011 թվականի մարտի 6–ին *Who You Are*-ն զբաղեցրել է UK Albums Chart–ի երկրորդ հորիզոնականը՝ զիջելով Ադելի երկրորդ *[[21 (ալբոմ, Ադել)|21]]* ալբոմին. Ջեսսի Ջեյի ալբոմը վաճառվել էր ավելի քան 105 000 օրինակով առաջին շաբաթվա ընթացքում։ 2011 թվականի սեպտեմբերին սկավառակը երկու անգամ ստացել է պլատինե կարգավիճակ Մեծ Բրիտանիայում, քանի որ վաճառվել է ավելի քան 600 000 օրինակով։ 2013 թվականի օգոստոսին ալբոմն արդեն ստացել է չորրորդ պլատինե կարգավիճակը՝ վաճառվելով ավելի քան 1 200 000 օրինակով Մեծ Բրիտանիայում։

Billboard 200-ում ալբոմը մեկնարկել է 11-րդ հորիզոնականից՝ առաջին շաբաթում վաճառվելով ավելի քան 34 000 օրինակով։ Ավստրալիայում այն կարողացել է հասնել չորրորդ հորիզոնականին և ստացել է ոսկե կարգավիճակ։ Դանիայում սկավառակը դեբյուտացվել է 30-րդ հորիզոնականում, իսկ հինգերորդ շաբաթում կարողացել է հասնել հինգերորդ հորիզոնականին։ 2011 թվականի նոյեմբերին հայտարարվել է, որ *Who You Are*-ը դարձել է 2011 թվականին ամենաշատ վաճառված դեբյուտային ալբոմը Մեծ Բրիտանիայում։

2012 թվականի ապրիլի տվյալներով՝ ամբողջ աշխարհում վաճառվել է ալբոմի 2 500 000 օրինակ։

## Երգացանկ

## Հիթ-շքերթներ և հավաստագրեր

### Ամենշաբաթյա հիթ-շքերթներ

### Տարևերջյան հիթ-շքերթներ
### Հավաստագրեր

## Թողարկման պատմություն

## Ծանոթագրություններ

Կատեգորիա:Անգլալեզու ալբոմներ
Կատեգորիա:Ջեսսի Ջեյի ալբոմներ
Մարկո Վեսելիցա

**Մարկո Վեսելիցա** (, հունվարի 9, 1936, Սին, Խորվաթիա - փետրվարի 17, 2017, Զագրեբ, Խորվաթիա), խորվաթ քաղաքական գործիչ, պրոֆեսոր։

## Կենսագրություն
«Խորվաթական գարնան» ժամանակ Մարկո Վեսելիցան խորվաթ ազգայնականի համբավ ձեռք բերեց։ Նա մոտ էր Իվան Միլասին։ Նրա ազգայնական հայացքները խնդիրներ առաջացրին Հարավսլավիայի կոմունիստ իշխանությունների հետ։ 1981 թվականին ձերբակալվեց «հակապետական գործունեության» կասկածանքով, մեղադրվեց Արևմտյան մամուլում տրված հարցազրույցներում թշնամական քարոզչություն անելու, տարագիր խմբերի հետ կապ պահպանելու, և 7 օր դատավարությունից հետո Զագրեբի դատարանը նրան դատապարտվեց 11 տարվա ազատազրկման։ 1983 թվականին նրան համաներում շնորհվեց։

1990 թվականին գլխավորեց նոր ձևավորված Խորվաթիայի դեմոկրատական կուսակցությունը։ Այս և Խորվաթայի քրիստոնեական դեմոկրատական կուսակցության միացումից հետո նա դարձավ Խորվաթիայի քրիստոնեական դեմոկրատական միության նախագահը (1992֊2001)։

Մահացել է 2017 թվականի փետրվարի 17-ի առավոտյան Զագրեբի Fran Mihaljević հիվանդանոցում։

## Ծանոթագրություններ

Կատեգորիա:Զագրեբի համալսարանի շրջանավարտներ
Կատեգորիա:Խորվաթ ազգայնականներ
Կատեգորիա:Խորվաթ պետական գործիչներ
Կատեգորիա:Խորվաթ քաղաքական գործիչներ